**Dyddiad cyhoeddi:** 7fed Chwefror 2024

**Cais Rhyddid Gwybodaeth** 16/24

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**RYDYCH WEDI GOFYN Y CANLYNOL I NI...**

**Hoffwn wybod nifer y trenau a gafodd eu canslo rhwng y Rhws a Chaerdydd Canolog yn ystod 2023 a’r rhesymau dros ganslo’r trenau hyn.**

**YMATEB**

Ynghylch y cais Rhyddid Gwybodaeth isod, cafodd 545 (4.85%) o drenau eu canslo ar y llwybr.

**Prif achosion TrC**

Yn ystod rhan gyntaf y flwyddyn, bu nifer fawr o ganslo oherwydd prinder fflyd a oedd yn deillio o roi’r gorau i ddefnyddio fflyd Class 175. (Canslo 158)

Prinder gyrwyr oherwydd hyfforddiant ar y fflyd Class 197 newydd (canslo 34)

Diffygion yn yr uned (canslo 53)

**Prif achosion NR**

Llifogydd difrifol yn P2311, P2409  a P2410 (canslo 41)

Tirlithriadau (canslo 20)

Tresmasu (canslo 20)

Fandaliaeth / dwyn ceblau (canslo 25)

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu [freedomofinformation@tfw.wales](mailto:freedomofinformation@tfw.wales). Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon ar ganlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Cheshire, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".